Dobry łojciec
Downo downo tymu za górami za lasami
Żoł se łojciec ze swojimi cereczkami
Przoł tym cereczkom nad swoji życie
Wszysko jim dowoł, a płakoł skrycie
Bo ból mu serce targoł wielki
Żoneczka umarła ostały dwie frelki
Jedna Berbelka a drugo Krystynka
Wdziynczne te miana dała Paulinka
Bo take żoneczka miano miała
Chopku , cereczkom tak mocno przała
Straciła sie wartko ze tego świata
Pusto łojca sie stała chata
Cołko swo miłość przeloł tyż na nie
Wychować łod bajtla ciynżke zadanie
Wdziynczne mu za to były, fest przoły
Wszysko zrobioły by był wesoły
Znolozły karlusów powydowały
Starym łojczulkiym łopiekowały
Wielko tyż radość łojca była
Kej piyrszo wnuczka sie urodziła
Paulinka na krzcie jom mianowali
Serce starzika uradowali
Doczkoł we przociu dugij starości
Wychowoł dobrze, wychowoł w czułości
Możno to bojka a możno życie
Niy yno w bojce to usłyszycie:
Kej dobroć rozdowosz do Ciebie powróco
Ze tuplowanom siłom sie wróco i wróco!!!
Barbara Politaj
szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn pol_Latn szl_Latn zho_Hans